**Gutorfölde Község Önkormányzat Képviselő-testületének**

**5/2016.(IX.8.) önkormányzati rendelete**

**a háziorvosi, házi gyermekorvosi, fogorvosi és védőnői körzetekről**

Gutorfölde Község Önkormányzata Képviselő-testülete az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 4. pontjában foglalt feladatkörében eljárva, az egészségügyi alapellátásról szóló 2015. évi CXXIII. törvény 6.§ (2) bekezdésében biztosított véleményezési jogkörében eljáró alapellátásért felelős Országos Módszertani Intézet véleményének kikérésével a következőket rendeli el:

1.§

(1) Önálló orvosi tevékenység területi ellátási kötelezettséggel az e rendeletben meghatározott háziorvosi, házi gyermekorvosi és fogorvosi körzetben folytatható.

(2) Gutorfölde község önkormányzatának Képviselő-testülete egy háziorvosi, házi gyermekorvosi feladatait ellátó körzetet hoz létre, körzeti területi ellátási kötelezettség alapján Gutorfölde, Csertalakos, Szentpéterfölde, Pusztaederics községek részére, melynek területi leírását a rendelet 1. melléklete tartalmazza.

(3) Gutorfölde község önkormányzatának Képviselő-testülete egy fogorvosi körzetet hoz létre, területi ellátási kötelezettség alapján Gutorfölde, Csertalakos, Szentpéterfölde, Nova községek részére, melyek területi leírását a rendelet 1. melléklete tartalmazza.

(4) Gutorfölde Község Önkormányzatának Képviselő-testülete egy védőnői körzetet hoz létre, körzeti területi ellátási kötelezettség alapján Gutorfölde, Csertalakos, Szentpéterfölde, Pusztaederics községek részére, melynek területi leírását a rendelet 1. számú melléklete tartalmazza.

2. §

(1) Az iskola-, és ifjúság egészségügyi ellátás az iskolaorvos és védőnő, fogorvos együttes szolgáltatásból , területi leírását a rendelet 2. számú melléklete tartalmazza.

(2) Az alapellátáshoz kapcsolódó háziorvosi és fogorvosi ügyeleti ellátás biztosításának területi leírását a 2. számú melléklet tartalmazza.

3.§

(1) Ez a rendelet a kihirdetést követő napon lép hatályba.

(2) Hatályát veszti Gutorfölde Község Önkormányzata Képviselő-testületének a háziorvosi körzet meghatározásról szóló 1/2002.(X.7.) együttes-rendelete.

Gutorfölde, 2016. szeptember 8.

Nyakas István Dr.Rudas Tamara

polgármester jegyző

Kihirdetve: 2016. szeptember 8.

**1. melléklet az 5/2016.(IX.08.) önkormányzati rendelethez**

**Háziorvosi körzet**

Ellátási körzet: Gutorfölde, Csertalakos, Szentpéterfölde, Pusztaederics

Székhely: 8951 Gutorfölde, Petőfi utca 35.

**Fogorvosi körzet**

Ellátási körzet: Gutorfölde, Csertalakos, Szentpéterfölde, Nova

Székhely: 8951 Gutorfölde, Petőfi utca 35.

Rendelő: Gutorfölde, Petőfi utca 35.

Rendelő: IVANDA DENT Bt. Zalaegerszeg, Síp utca 8.

**Védőnői körzet**

Ellátási körzet: Gutorfölde, Csertalakos, Szentpéterfölde, Pusztaederics

Székhely: 8951 Gutorfölde, Petőfi utca 35.

**2. melléklet az 5/2016.(IX.08.) önkormányzati rendelethez**

**Iskola- egészségügyi ellátás**

A gutorföldi Játék-vár óvoda és a Tófeji Kincskereső általános iskola gutorföldi tagintézményében nevelésben részesített gyermeke részére

Rendelő: 8951 Gutorfölde, Petőfi utca 35.

**Alapellátáshoz kapcsolódó orvosi ügyeleti ellátás**

Az orvosi ügyeleti ellátást az önkormányzat a Lenti orvosi ügyelet útján biztosítja.

Rendelő: Lenti Templom-tér 9.

A fogorvosi ügyeleti ellátást az önkormányzat a PA-MED Egészségügyi Szolgáltató Bt.-n keresztül biztosítja.

Rendelő: Zalaegerszeg, Bíró Márton u. 17.